ΑΠΟΦΑΣΕΙΣ
Αριθμ. 5232
Τροποποίηση της υπ’  αρ. 19078/10.08.2022
(Β’ 5773) απόφασης ίδρυσης και έγκρισης του
κανονισμού σπουδών του Διατμηματικού Προγράμματος Μεταπτυχιακών Σπουδών με τίτλο
«Νευροεπιστήμες» της Ιατρικής Σχολής του Πανεπιστημίου Κρήτης σε συνεργασία με το Τμήμα
Βιολογίας και το Τμήμα Ψυχολογίας του Πανεπιστημίου Κρήτης, σύμφωνα με τον ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 (Α’ 239) περί καθορισμού του
τίτλου και της έδρας του εν Κρήτη ιδρυθέντος Πανεπιστημίου, του ν.δ. 114/1974 (Α’ 310) περί τροποποιή-
σεως και συμπληρώσεως του ν.δ. 87/1973 (Α’ 159) Περί
ιδρύσεως Πανεπιστημίων εις Θράκην και εις Κρήτην, του
ν. 259/1976 (Α’  25) περί τροποποιήσεως και συμπληρώσεως των περί Πανεπιστημίων Θράκης και Κρήτης
κειμένων διατάξεων,
2. των άρθρων 5 και 9 του Κεφαλαίου Β’ «Δημοσιευτέα
ύλη» του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
3. του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» και ιδίως της παρ. 4 του
άρθρου 16 και του άρθρου 80 (Α’ 141),
4. του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189),
5. των άρθρων 75-80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184), και της παρ. 5 του άρθρου 108 του ιδίου νόμου
περί κατάργησης άρθρων του ν. 3861/2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις» (Α’ 112).
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
2. Την υπό στοιχεία 108990/Ζ1/2022 υπουργική απόφαση «Ρύθμιση των θεμάτων σχετικά με τη διαδικασία
δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης» (Β’ 4899).
3. Την υπό στοιχεία 108169/Ζ1/21.8.2020 (Υ.Ο.Δ.Δ. 677)
διαπιστωτική Πράξη της Υπουργού Παιδείας και Θρησκευμάτων για την εκλογή ως Πρύτανη του Πανεπιστη-
μίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
4. Την υπ’ αρ. 19615/01.09.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-24.
5. Την υπ’ αρ. 27313/16.11.2023 απόφαση του Πρυτανικού Συμβουλίου του Πανεπιστημίου Κρήτης λειτουρ-
γούντος ως Συμβουλίου Διοίκησης «Τροποποίηση Κανονισμού Αποδοχών για την Παροχή Διδακτικού Έργου
στο Πανεπιστήμιο Κρήτης» (Β’ 6647).
6. Την υπ’ αρ. 19078/10.08.2022 απόφαση της Συγκλήτου του Πανεπιστημίου Κρήτης «Αντικατάσταση της
υπ’ αρ. 4145/03-04-2018 (Β’ 1428) απόφασης Συγκλήτου του Πανεπιστημίου Κρήτης και της υπ’ αρ. 5910/
10-05-2018 (Β’ 1871) απόφασης Συγκλήτου του Πανεπιστημίου Κρήτης, οι οποίες αφορούν στο Πρόγραμμα
Μεταπτυχιακών Σπουδών της Ιατρικής Σχολής του Πανεπιστημίου Κρήτης με τίτλο «Νευροεπιστήμες» - Επα-
νίδρυση ως Διατμηματικό Πρόγραμμα Μεταπτυχιακών
Σπουδών με τίτλο «Νευροεπιστήμες» της Ιατρικής Σχολής, του Τμήματος Βιολογίας και του Τμήματος Ψυχολο-
γίας του Πανεπιστημίου Κρήτης.» (Β’ 5773).
7. Την υπ’ αρ. 491/20.10.2022 (ΑΔΑ: ΡΠ4Τ469Β7Γ-ΤΨΛ)
πράξη της Συγκλήτου για τη Συγκρότηση της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α’ 141).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1939
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
8. Την υπ’ αρ. 23085/09.10.2023 απόφαση της Συγκλήτου του Πανεπιστημίου Κρήτης «Έγκριση Κανονισμού
Προγραμμάτων Μεταπτυχιακών Σπουδών του Πανεπιστημίου Κρήτης» (Β’ 5941).
9. Το απόσπασμα πρακτικών της με ημερομηνία
04.12.2023 Συνέλευσης του Τμήματος Βιολογίας της
Σχολής Θετικών και Τεχνολογικών Επιστημών του Πανεπιστημίου Κρήτης.
10. Το απόσπασμα πρακτικών της υπ’  αρ. 371ης/
06.12.2023 Συνέλευσης του Τμήματος Ψυχολογίας της Σχολής Κοινωνικών Επιστημών του Πανεπιστημίου Κρήτης.
11. Την εισήγηση της υπ’ αρ. 6ης/20.12.2023 Συνέλευσης της Ιατρικής Σχολής του Πανεπιστημίου Κρήτης
σχετικά με την τροποποίηση της απόφασης ίδρυσης και
του κανονισμού λειτουργίας του Διατμηματικού Προγράμματος Μεταπτυχιακών Σπουδών με τίτλο «Νευρο-
επιστήμες».
12. Το τροποποιημένο σχέδιο Απόφασης Ίδρυσης, το
τροποποιημένο Ειδικό Πρωτόκολλο Συνεργασίας, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας, τη Μελέτη
Σκοπιμότητας και Βιωσιμότητας και την Έκθεση Υλικοτεχνικής Υποδομής.
13. Την εισήγηση της υπ’ αρ. 13ης/15.01.2024 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Διατμηματικού Προγράμματος Μεταπτυχιακών Σπουδών με τίτλο «Νευροεπιστήμες».
14. Τα πρακτικά της υπ’ αρ. 510ης/18.01.2024 συνεδρίασης της Συγκλήτου για το παρόν θέμα.
15. Την εισήγηση του Αντιπρύτανη Ακαδημαϊκών
Υποθέσεων, Δια Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
16. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την τροποποίηση της υπ’  αρ. 19078/10.08.2022
(Β’ 5773) απόφασης ίδρυσης και έγκρισης του κανονισμού σπουδών του Διατμηματικού Προγράμματος Με-
ταπτυχιακών Σπουδών με τίτλο «Νευροεπιστήμες» της
Ιατρικής Σχολής του Πανεπιστημίου Κρήτης σε συνεργασία με το Τμήμα Βιολογίας και το Τμήμα Ψυχολογίας του
Πανεπιστημίου Κρήτης, σύμφωνα με τον ν. 4957/2022,
ως ακολούθως:
Α) Ίδρυση Διατμηματικού Προγράμματος
Μεταπτυχιακών Σπουδών με τίτλο
«Νευροεπιστήμες»
ΓΕΝΙΚΕΣ ΚΑΝΟΝΙΣΤΙΚΕΣ ΔΙΑΤΑΞΕΙΣ
Άρθρο 1
Γενικά
Η Ιατρική Σχολή, το Τμήμα Βιολογίας και το Τμήμα
Ψυχολογίας του Πανεπιστημίου Κρήτης οργανώνουν
και λειτουργούν από το ακαδημαϊκό έτος 2024-2025,
Διατμηματικό Πρόγραμμα Μεταπτυχιακών Σπουδών
(ΔΠΜΣ), στο εξής Πρόγραμμα, με τίτλο «Νευροεπιστήμες» (Neuroscience) σύμφωνα με τις διατάξεις του
ν. 4957/2022 (Α’ 141).
Τη διοικητική υποστήριξη του Προγράμματος αναλαμβάνει η Ιατρική Σχολή του Πανεπιστημίου Κρήτης
ως επισπεύδουσα Σχολή.
Άρθρο 2
Μεταπτυχιακός Τίτλος
Το Πρόγραμμα απονέμει Δίπλωμα Μεταπτυχιακών
Σπουδών (Δ.Μ.Σ.) στις «Νευροεπιστήμες» (MSc in
Neurosciences), επίπεδο επτά (7) του Ευρωπαϊκού Πλαισίου Προσόντων Διά Βίου Μάθησης και του Πλαισίου
Προσόντων του Ευρωπαϊκού Χώρου Ανώτατης Εκπαίδευσης, σύμφωνα με το άρθρο 47 του ν. 4763/2020. Το
σύνολο των Πιστωτικών Μονάδων (ECTS) που απαιτούνται για την απονομή του Δ.Μ.Σ. ανέρχεται σε εκατόν
είκοσι (120).
Άρθρο 3
Χρονική Διάρκεια Λειτουργίας του
Προγράμματος
Το Πρόγραμμα θα λειτουργήσει έως και το ακαδημαϊκό
έτος 2028- 2029 με δυνατότητα παράτασης και με την
επιφύλαξη της μη πιστοποίησής του κατά την περιοδική αξιολόγηση της Σχολής, σύμφωνα με τις ισχύουσες
διατάξεις.
Άρθρο 4
Χρονική Διάρκεια Σπουδών
Η χρονική διάρκεια σπουδών για την απονομή του
Διπλώματος Μεταπτυχιακών Σπουδών (Δ.Μ.Σ.) ορίζεται σε τέσσερα (4) ακαδημαϊκά εξάμηνα. Η φοίτηση στο
Πρόγραμμα είναι πλήρης.
Άρθρο 5
Αριθμός Εισακτέων Πτυχιούχων
Ο αριθμός των εισακτέων στο Πρόγραμμα ορίζεται
κατ’ ανώτατο όριο σε δεκαπέντε (15) φοιτητές κατ’ έτος.
Καθ’ υπέρβασιν του αριθμού των εισακτέων μπορούν
να εισαχθούν στο Πρόγραμμα μέχρι δύο (2) υποψήφιοι
στους οποίους έχει απονεμηθεί υποτροφία μεταπτυχιακών σπουδών από Κράτη, Ιδρύματα Κρατικών Υπο-
τροφιών, Διεθνείς Οργανισμούς, Διεθνή Προγράμματα,
κ.α., εφόσον πληρούν τις απαραίτητες προϋποθέσεις. Ο
ελάχιστος αριθμός εισακτέων στο Πρόγραμμα ορίζεται
σε πέντε (5).
Άρθρο 6
Επιλογή Μεταπτυχιακών Φοιτητών (ΜΦ)
Το Πρόγραμμα ορίζει διαδικασία επιλογής κατόπιν
πρόσκλησης εκδήλωσης ενδιαφέροντος η οποία αναρτάται στη Διαύγεια και στην ιστοσελίδα του Προγράμ-
ματος.
Οι υποψήφιοι υποβάλουν τα δικαιολογητικά που αναφέρονται στην πρόσκληση εκδήλωσης ενδιαφέροντος
και επιλέγονται με κριτήρια που περιλαμβάνουν: 1) βαθμό πτυχίου, 2) βαθμολογία στα προπτυχιακά μαθήματα
τα σχετικά με το αντικείμενο του Προγράμματος, 3) επίδοση στη διπλωματική εργασία εάν αυτή προβλέπεται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
στο προπτυχιακό επίπεδο σπουδών, 4) τυχόν ερευνητική
δραστηριότητα του υποψηφίου, 5) αξιολόγηση συστατικών επιστολών, 6) επαρκή γνώση της Αγγλικής γλώσσας
σε επίπεδο τουλάχιστον Β2 με βάση το Κοινό Ευρωπαϊκό
πλαίσιο αναφοράς για τις γλώσσες και 7) την επίδοση
στην προσωπική συνέντευξη.
Άρθρο 7
Τρόπος Οργάνωσης της Εκπαιδευτικής
Διαδικασίας
Η εκπαιδευτική διαδικασία του Προγράμματος πραγματοποιείται με φυσική παρουσία των φοιτητών. Δύ-
ναται με αιτιολογημένη απόφαση της Ε.Π.Σ. του Προγράμματος να προσφερθούν μαθήματα με σύγχρονη εξ
αποστάσεως διδασκαλία σε ποσοστό που δεν θα υπερβαίνει το είκοσι πέντε τοις εκατό (25%) των πιστωτικών
μονάδων του Προγράμματος.
Άρθρο 8
Υλικοτεχνική Υποδομή
Η Ιατρική Σχολή και τα Τμήματα Βιολογίας και Ψυχολογίας του Πανεπιστημίου Κρήτης διαθέτουν την απαραί-
τητη υλικοτεχνική υποδομή (αίθουσες διδασκαλίας, αίθουσα πολυμέσων, τεχνικό και εργαστηριακό εξοπλισμό,
βιβλιοθήκη κ.λπ.) για τη λειτουργία του Προγράμματος.
Οι εκπαιδευτικές και οι ερευνητικές δραστηριότητες
των μεταπτυχιακών φοιτητών του Προγράμματος διεξάγονται στα ερευνητικά εργαστήρια των μελών ΔΕΠ που
συμμετέχουν στο Πρόγραμμα καθώς και των συνεργαζόμενων ειδικών επιστημόνων του Προγράμματος σε
άλλα πανεπιστήμια, νοσοκομεία ή ερευνητικά κέντρα
της χώρας.
Τέλος, είναι δυνατόν να διεξάγονται και σε αντίστοιχα
πανεπιστήμια, νοσοκομεία και ερευνητικά κέντρα του
εξωτερικού, εφόσον εξασφαλίζεται ότι η ερευνητική
εργασία θα γίνει υπό την εποπτεία επιβλέποντος με
γνωστικό αντικείμενο που να εντάσσεται στο πεδίο του
Προγράμματος.
Άρθρο 9
Μεταβατικές Διατάξεις
Οι εισαχθέντες μέχρι και το ακαδημαϊκό έτος 20232024 θα ολοκληρώσουν τις σπουδές τους σύμφωνα με
το πρόγραμμα σπουδών της προηγούμενης απόφασης
Συγκλήτου.
Όσα θέματα δεν ρυθμίζονται στην παρούσα απόφαση θα ρυθμίζονται από τον Κανονισμό Μεταπτυχιακών
Σπουδών καθώς και από τα αρμόδια όργανα σύμφωνα
με την κείμενη νομοθεσία.
Β) Κανονισμός Λειτουργίας του Διατμηματικού
Προγράμματος Μεταπτυχιακών Σπουδών με
τίτλο «Νευροεπιστήμες».
Άρθρο 1
Γενικές Διατάξεις
Η Ιατρική Σχολή, το Τμήμα Βιολογίας και το Τμήμα
Ψυχολογίας του Πανεπιστημίου Κρήτης οργανώνουν
και λειτουργούν από το ακαδημαϊκό έτος 2024-2025,
Διατμηματικό Πρόγραμμα Μεταπτυχιακών Σπουδών
(ΠΜΣ), στο εξής Πρόγραμμα, με τίτλο ««Νευροεπιστήμες»
(Neurosciences), σύμφωνα με τις κείμενες διατάξεις και
τις διατάξεις του ν. 4957/2022 (Α’ 141). Τη διοικητική υποστήριξη του Προγράμματος αναλαμβάνει η Ιατρική Σχο-
λή του Πανεπιστημίου Κρήτης ως επισπεύδουσα Σχολή.
Άρθρο 2
Αντικείμενο - Σκοπός
Το Πρόγραμμα έχει ως αντικείμενο την παροχή υψηλού επιπέδου μεταπτυχιακής εκπαίδευσης στις Νευ-
ροεπιστήμες, με έμφαση στις Κυτταρικές - Μοριακές
Νευροεπιστήμες, τις Νευροεπιστήμες που μελετούν
την Ανάπτυξη του Νευρικού Συστήματος και τις Κλινικές Νευροεπιστήμες.
Σκοπός του Προγράμματος είναι να προάγει τη γνώση και την έρευνα στην περιοχή των Νευροεπιστημών
και να προετοιμάσει άριστα εκπαιδευμένα στελέχη για
σταδιοδρομία στον Ακαδημαϊκό Χώρο, σε Ερευνητικά
Ιδρύματα, σε Δημόσιες Υπηρεσίες και στον Παραγωγικό
Τομέα στην χώρα μας και διεθνώς.
Μαθησιακά αποτελέσματα και τα προσόντα που αποκτώνται από την επιτυχή παρακολούθηση του Προγράμ-
ματος:
1) Γνώσεις στους παρακάτω τομείς: μοριακή και κυτταρική νευροεπιστήμη, συστημικές νευροεπιστήμες,
νευροφαρμακολογία, νευροφυσιολογία, ανάπτυξη του
νευρικού συστήματος, νευροεπιστήμη της γήρανσης,
νευροψυχολογία, κλινικές νευροεπιστήμες.
2) Κριτική μελέτης κι ικανότητα συγγραφής επιστημονικών δημοσιεύσεων.
3) Παρουσίαση επιστημονικών θεμάτων και ερευνητικών εργασιών.
4) Κατανόηση ερευνητικών στόχων, πειραματικός
σχεδιασμός για την εκπόνηση ερευνητικών μελετών σε
διάφορους τομείς των νευροεπιστημών.
5) Συγγραφή επιστημονικών εργασιών.
6) Απόκτηση πρακτικής ερευνητικής εμπειρίας σε διάφορους τομείς των νευροεπιστημών μέσω εκπόνησης
ερευνητικών έργων.
7) Ανάλυση πειραματικών δεδομένων, συγγραφή
ερευνητικών προτάσεων στον χώρο των βασικών και
κλινικών νευροεπιστημών.
Άρθρο 3
Όργανα του Προγράμματος
Για την οργάνωση και τη λειτουργία του Προγράμματος αρμόδια όργανα είναι τα εξής:
1. Επιτροπή Προγράμματος Σπουδών (Ε.Π.Σ.).
Κύρια αρμοδιότητά της είναι η οργάνωση, διοίκηση
και διαχείριση του Προγράμματος. Η Ε.Π.Σ. έχει επίσης
τις ακόλουθες αρμοδιότητες:
- Συγκροτεί Επιτροπές για την αξιολόγηση των αιτήσεων και των ενστάσεων των υποψηφίων μεταπτυχιακών
φοιτητών καθώς και για τις ενστάσεις των μεταπτυχιακών φοιτητών σχετικά με τη χορήγηση υποτροφίας.
Επίσης εγκρίνει την εγγραφή των υποψηφίων μεταπτυχιακών φοιτητών στο Πρόγραμμα.
- αναθέτει το διδακτικό έργο στους διδάσκοντες του
Προγράμματος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
- καθορίζει τον αριθμό των ECTS ανά εκπαιδευτική/
ερευνητική δραστηριότητα
- εισηγείται προς τη Σύγκλητο την τροποποίηση της
απόφασης ίδρυσης του Προγράμματος, καθώς και την
παράταση της διάρκειας αυτού,
- συγκροτεί εξεταστικές επιτροπές για την εξέταση των
μεταπτυχιακών διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
- διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Προγράμματος,
- εγκρίνει τον απολογισμό του Προγράμματος, κατόπιν
εισήγησης της Συντονιστικής Επιτροπής (Σ.Ε.).
Ασκεί κάθε άλλη αρμοδιότητα που προβλέπεται από
τις διατάξεις του Κεφαλαίου Θ του ν. 4957/2022.
Η Ε.Π.Σ. αποτελείται από μέλη Δ.Ε.Π. των συνεργαζόμενων Τμημάτων/Σχολής και συγκροτείται με απόφαση
της Συγκλήτου του Πανεπιστημίου Κρήτης, κατόπιν
εισήγησης των Συνελεύσεων των συνεργαζόμενων
Τμημάτων ή αρμόδιων οργάνων των συνεργαζόμενων
φορέων.
Ο ακριβής αριθμός των μελών της Επιτροπής, η εκπροσώπηση κάθε συνεργαζόμενου Τμήματος/Φορέα και η
διάρκεια της θητείας της, καθορίζονται στο Πρωτόκολλο
Συνεργασίας.
Στην Ε.Π.Σ. δύναται να συμμετέχουν Ομότιμοι Καθηγητές της Ιατρικής Σχολής ή των συνεργαζόμενων Τμημά-
των, εφόσον παρέχουν διδακτικό έργο στο Πρόγραμμα.
2. Η Συντονιστική Επιτροπή (Σ.Ε.) Αποτελείται από τον
Διευθυντή του Προγράμματος και τέσσερα (4) μέλη από
την Επιτροπή Προγράμματος Σπουδών.
Στην Σ.Ε. δύναται να συμμετέχουν Ομότιμοι Καθηγητές
της Ιατρικής Σχολής ή των συνεργαζόμενων Τμημάτων,
εφόσον παρέχουν διδακτικό έργο στο Πρόγραμμα.
Η Συντονιστική Επιτροπή δύναται να συγκροτείται με
διετή θητεία. Τα μέλη της Σ.Ε. καθορίζονται με απόφαση
της Επιτροπής Προγράμματος Σπουδών.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του Προγράμματος και ιδίως:
α) Καταρτίζει τον αρχικό ετήσιο προϋπολογισμό του
Προγράμματος και τις τροποποιήσεις του, εφόσον το
Πρόγραμμα διαθέτει πόρους σύμφωνα με το άρθρο
84 του ν. 4957/2022 και εισηγείται την έγκρισή του
προς την Επιτροπή Ερευνών του Ειδικού Λογαριασμού Κονδυλίων Έρευνας (Ε.Λ.Κ.Ε.) του Πανεπιστη-
μίου Κρήτης,
β) καταρτίζει τον απολογισμό του Προγράμματος και
εισηγείται την έγκρισή του προς την Επιτροπή Προγράμματος Σπουδών,
γ) εγκρίνει τη διενέργεια δαπανών του Προγράμματος,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Προγράμματος και τον Κανονισμό μεταπτυχιακών
και διδακτορικών σπουδών,
ε) εισηγείται προς την Επιτροπή Προγράμματος Σπουδών την κατανομή του διδακτικού έργου, καθώς και την
ανάθεση διδακτικού έργου στις κατηγορίες διδασκόντων του άρθρου 83 του ν. 4957/2022,
στ) εισηγείται προς την Επιτροπή Προγράμματος
Σπουδών την πρόσκληση Επισκεπτών Καθηγητών για
την κάλυψη διδακτικών αναγκών του Προγράμματος,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς την Επι-
τροπή Προγράμματος Σπουδών,
η) εισηγείται προς την Επιτροπή Προγράμματος Σπουδών την ανακατανομή των μαθημάτων μεταξύ των ακα-
δημαϊκών εξαμήνων, καθώς και θέματα που σχετίζονται με την ποιοτική αναβάθμιση του προγράμματος
σπουδών.
Κατά τη λήξη της θητείας της Σ.Ε., με ευθύνη του
απερχόμενου Διευθυντή, συντάσσεται αναλυτικός
απολογισμός του ερευνητικού και εκπαιδευτικού έργου
του Προγράμματος, καθώς και των λοιπών δραστηριοτήτων του, με στόχο την αναβάθμιση των σπουδών,
την καλύτερη αξιοποίηση του ανθρώπινου δυναμικού,
τη βελτιστοποίηση των υφιστάμενων υποδομών και
την κοινωνικά επωφελή χρήση των διαθέσιμων πόρων
του Προγράμματος. Ο απολογισμός κατατίθεται στην
Ιατρική Σχολή.
3. Ο Διευθυντής του Προγράμματος
Ορίζεται από την Επιτροπή Προγράμματος Σπουδών ένα
(1) μέλος της ως Διευθυντής του Προγράμματος. Ο Διευθυντής του Προγράμματος έχει τις ακόλουθες αρμοδιότητες:
α) Προεδρεύει της Σ.Ε., καθώς και της Επιτροπής Προγράμματος Σπουδών, συντάσσει την ημερήσια διάταξη
και συγκαλεί τις συνεδριάσεις της,
β) εισηγείται προς τη Σ.Ε. και τα λοιπά όργανα του Προγράμματος και του Α.Ε.Ι. θέματα σχετικά με την αποτε-
λεσματική λειτουργία του Προγράμματος,
γ) ορίζεται ως Επιστημονικά Υπεύθυνος του έργου προγράμματος έναντι του ΕΛΚΕ σύμφωνα με το άρθρο 234
του ν. 4957/2022 και ασκεί τις αντίστοιχες αρμοδιότητες,
δ) παρακολουθεί την υλοποίηση των αποφάσεων
των οργάνων του Προγράμματος και του Εσωτερικού
Κανονισμού Μεταπτυχιακών Σπουδών, καθώς και την
παρακολούθηση εκτέλεσης του προϋπολογισμού του
Προγράμματος,
ε) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Προγράμματος.
Ο Διευθυντής του Προγράμματος, καθώς και τα μέλη
της Σ.Ε. και της Επιτροπής Προγράμματος Σπουδών δεν
δικαιούνται αμοιβής ή οιασδήποτε αποζημίωσης για την
εκτέλεση των αρμοδιοτήτων που τους ανατίθενται και
σχετίζεται με την εκτέλεση των καθηκόντων τους.
Με απόφαση της ΕΠΣ ορίζεται ως Επιστημονικά Υπεύθυνος ο Διευθυντής του Προγράμματος καθώς και ένας
αναπληρωτής Υπεύθυνος από τα μέλη ΔΕΠ που συμμετέχουν στο Πρόγραμμα.
Σε περίπτωση παραίτησης ή απώλειας για οποιοδήποτε λόγο του Διευθυντή του Προγράμματος, χρέη
Δ/ντή αναλαμβάνει το αρχαιότερο μέλος ΔΕΠ κατά
προτεραιότητα της βαθμίδας του Καθηγητή, του
Αναπληρωτή, και εφόσον δεν υπάρχει, του μόνιμου
Επίκουρου. Η αρχαιότητα καθορίζεται σύμφωνα με
το ΦΕΚ διορισμού στην αντίστοιχη βαθμίδα. Ο ασκών
χρέη Δ/ντή έχει τις αρμοδιότητες του Δ/ντή έως τον
ορισμό τακτικού και ο οποίος πραγματοποιείται εντός
τριών μηνών από την παραίτηση ή την απώλεια. Σε
περίπτωση που έχει οριστεί αναπληρωτής Επιστημονικά Υπεύθυνος, τότε αναλαμβάνει χρέη Δ/ντή έως τον
ορισμό τακτικού Δ/ντή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
Άρθρο 4
Κατηγορίες Εισακτέων Πτυχιούχων Επιλογή
Μεταπτυχιακών Φοιτητών (ΜΦ)
Στο Πρόγραμμα γίνονται δεκτοί κάτοχοι πτυχίων του πανεπιστημιακού ή του πρώην τεχνολογικού τομέα της Ανώ-
τατης Εκπαίδευσης, ή ακαδημαϊκά αναγνωρισμένων τίτλων
ανώτατων ιδρυμάτων της αλλοδαπής προερχόμενοι από
Τμήματα Ιατρικής, Βιολογίας, Ψυχολογίας, Φαρμακευτικής,
Χημείας, Κτηνιατρικής καθώς και πτυχιούχοι τμημάτων συναφούς με το Πρόγραμμα γνωστικού αντικειμένου.
Το Πρόγραμμα διοργανώνει διαδικασία επιλογής κατόπιν πρόσκλησης εκδήλωσης ενδιαφέροντος που αναρτά-
ται στη Διαύγεια και στην ιστοσελίδα του Προγράμματος.
Τα δικαιολογητικά που πρέπει να υποβάλλει ένας
υποψήφιος είναι: 1) Αίτηση συμμετοχής, 2) Αντίγραφο
Πτυχίου ή Πτυχίων και Πιστοποιητικό ισοτιμίας από το
ΔΟΑΤΑΠ, για πτυχιούχους πανεπιστημίων του εξωτερικού (εφόσον υπάρχει).
Σε περίπτωση μη κατοχής πιστοποιητικού ισοτιμίας
από τον ΔΟΑΤΑΠ, η διαπίστωση της αναγνώρισης του
ιδρύματος της αλλοδαπής και του χορηγούμενου τίτλου
ιδρύματος της αλλοδαπής γίνεται από το Πανεπιστήμιο
Κρήτης, σύμφωνα με τις διατάξεις του άρθρου 304 του
ν. 4957/2022, 3) Πιστοποιητικό αναλυτικής βαθμολογίας
μαθημάτων, 4) Πιστοποιητικό γνώσης αγγλικής γλώσσας
σε επίπεδο τουλάχιστον Β2 με βάση το Κοινό Ευρωπαϊκό
πλαίσιο αναφοράς για τις γλώσσες. Σε περίπτωση που ο
τίτλος ή οι τίτλοι σπουδών του υποψηφίου έχουν αποκτηθεί από Εκπαιδευτικό Ίδρυμα αγγλόφωνης χώρας ή
αγγλόφωνου προγράμματος σπουδών, δεν απαιτείται η
προσκόμιση πιστοποιητικών γλωσσομάθειας, 5) Κατάλογος δημοσιεύσεων ή επιστημονικών εργασιών (εφόσον
υπάρχουν), 6) Δύο συστατικές επιστολές.
Οι υποψήφιοι που έχουν εκδηλώσει ενδιαφέρον για το
Πρόγραμμα καλούνται σε συνέντευξη. Η προφορική συνέντευξη αποβλέπει στη διαπίστωση του κατά πόσο τα
προσόντα που αναφέρονται στα υποβληθέντα δικαιολογητικά και στις συστατικές επιστολές του υποψηφίου αντα-
ποκρίνονται στη γενική κατάρτιση και τις ικανότητές του.
Διδάσκοντες του Προγράμματος που δεν είναι μέλη
της Επιτροπής Επιλογής μπορεί να είναι παρόντες, κατά
τη διάρκεια των συνεντεύξεων των υποψηφίων φοιτητών χωρίς όμως να έχουν δικαίωμα να υποβάλλουν
ερωτήσεις στους υποψηφίους.
Οι υποψήφιοι επιλέγονται με κριτήρια που περιλαμβάνουν: 1) βαθμό πτυχίου, 2) βαθμολογία στα προπτυχιακά
μαθήματα τα σχετικά με το αντικείμενο του Προγράμματος, 3) επίδοση στη διπλωματική εργασία εάν αυτή
προβλέπεται στο προπτυχιακό επίπεδο σπουδών, 4) τυχόν ερευνητική δραστηριότητα του υποψηφίου, 5) αξι-
ολόγηση συστατικών επιστολών, 6) επαρκή γνώση της
Αγγλικής γλώσσας σε επίπεδο τουλάχιστον Β2 με βάση
το Κοινό Ευρωπαϊκό πλαίσιο αναφοράς για τις γλώσσες
και 7) επίδοση στην προσωπική συνέντευξη.
Τα παραπάνω κριτήρια συνεκτιμώνται σε βαθμολογική
κλίμακα αξιολόγησης 1-10 (με το 10 να είναι η υψηλότερη βαθμολογία).
Σε περίπτωση ισοβαθμίας στην τελευταία θέση της
κατάταξης του πίνακα επιτυχόντων, έχουν δυνατότητα
εγγραφής στο ΠΜΣ όλοι οι ισοβαθμήσαντες.
Η αξιολόγηση για την αποδοχή Μεταπτυχιακών Φοιτητών (ΜΦ) στο Πρόγραμμα, γίνεται από Εννεαμελή
Επιτροπή Επιλογής η οποία ορίζεται από την Ε.Π.Σ. του
Προγράμματος.
Μετά την ολοκλήρωση των συνεντεύξεων, η Επιτροπή
Επιλογής καταρτίζει τους αρχικούς πίνακες των επιτυχόντων και τυχόν επιλαχόντων φοιτητών με βάση τη
σειρά κατάταξης με φθίνουσα σειρά. Οι πίνακες αυτοί
δημοσιοποιούνται στην ιστοσελίδα του Προγράμματος.
Τυχόν ενστάσεις (οι οποίες πρέπει να είναι αιτιολογημένες και συγκεκριμένες) γίνονται μέσα σε 7 ημέρες
από την ημερομηνία ανακοίνωσης των αρχικών πινάκων,
εξετάζονται από Τριμελή Επιτροπή Ενστάσεων η οποία
ορίζεται από την Ε.Π.Σ. του Προγράμματος.
Τα πρακτικά της Επιτροπής Επιλογής, υπογεγραμμένα από όλα τα μέλη της, διαβιβάζονται με ευθύνη του
Προέδρου της στην Επιτροπή Προγράμματος Σπουδών
η οποία εγκρίνει και επικυρώνει τα τελικά αποτελέσματα. Οι επιτυχόντες κατατάσσονται κατά φθίνουσα σειρά
επιτυχίας και οι τυχόν επιλαχόντες αντιστοίχως.
Οι οριστικοί πίνακες επιτυχόντων και τυχόν επιλαχόντων φοιτητών αναρτώνται στην ιστοσελίδα του Προ-
γράμματος.
Εφόσον ΜΦ που έχει επιλεχθεί να φοιτήσει στο Πρόγραμμα ενημερώσει εγγράφως ή ηλεκτρονικά τη Γραμ-
ματεία του Προγράμματος ότι δεν επιθυμεί εν τέλει να
εγγραφεί, ή παρέλθει η ημερομηνία εγγραφής, και διαπιστωμένα η μη εγγραφή του δεν οφείλεται σε λόγους
ανωτέρας βίας, τότε με απόφαση του αρμοδίου οργάνου
οι κενές θέσεις επιτυχόντων δύναται να καλυφθούν από
τους επιλαχόντες, εφόσον υπάρχουν, σύμφωνα με τη
σειρά κατάταξής τους.
Οι εγγραφές των ΜΦ στο Πρόγραμμα διεξάγονται πριν
την έναρξη των μαθημάτων του α’ χειμερινού εξαμήνου
σπουδών.
Ειδική μέριμνα λαμβάνεται για την υποστήριξη των
αλλοδαπών μεταπτυχιακών φοιτητών/τριών. Για τον
σκοπό αυτό το Πρόγραμμα συνεργάζεται καθόλη τη διάρκεια των σπουδών τους με τη Μονάδα Υποστήριξης
Αλλοδαπών Φοιτητών και μεριμνά για την ομαλή τους
ένταξη στο ακαδημαϊκό περιβάλλον.
Για τους επιτυχόντες/ούσες που ανήκουν στην κατηγορία ΑμΕα ή ατόμων με ειδικές εκπαιδευτικές ανάγκες, το
Πρόγραμμα συνεργάζεται με τη Μονάδα Ισότιμης Πρόσβασης Ατόμων με Αναπηρία και Ειδικές Εκπαιδευτικές
Ανάγκες.
Άρθρο 5
Αναλυτικό Πρόγραμμα Σπουδών
Για την επιτυχή ολοκλήρωση του Προγράμματος και
την απονομή του Δ.Μ.Σ. ο/η ΜΦ πρέπει να συγκεντρώσει
τουλάχιστον εκατόν είκοσι (120) Πιστωτικές Μονάδες
(ECTS), και συγκεκριμένα: α) τουλάχιστον εξήντα (60)
ECTS από την επιτυχή παρακολούθηση των υποχρεωτικών και των κατ’ επιλογή μαθημάτων, β) τριάντα 30
ECTS από τις 2 εργαστηριακές ασκήσεις (Rotations), και
γ) τριάντα (30) ECTS από την επιτυχή εκπόνηση της Μεταπτυχιακής Διπλωματικής Εργασίας.
Το (ενδεικτικό) πρόγραμμα σπουδών ανά εξάμηνο
διαμορφώνεται ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
Τίτλος Μαθήματος
Υποχρεωτικό (Υ) Επιλογής (Ε)
ECTS
Α’ Εξάμηνο
Κυτταρικές- Μοριακές Νευροεπιστήμες
Cellular and Molecular Neuroscience
Υ
Συστημικές Νευροεπιστήμες
System Neuroscience
Υ
Αρχές και Μέθοδοι Μελέτης Νευρικού Συστήματος
Principles and Methods for the Study of the Nervous System
Υ
Αναπτυξιακή Νευροβιολογία
Developmental Neurobiology
E
Βιοστατιστική
Biostatistics
Y
Ανάπτυξη Φαρμάκων
Drug Development
Ε
Aπεικόνιση Ανατομίας και Βιολογικών Φαινομένων του ΚΝΣ
Imaging of CNS Anatomy and Biological Processes
Ε
Φυσιολογία του Υποθαλάμου-Υποφυσιακού Άξονα
Physiology of the Hypothalamic - Pituitary - Adrenal (HPA) Axis
Ε
Σύνολο ECTS Α΄ Εξαμήνου
(τουλάχιστον)
Β’ Εξάμηνο
Νευροχημεία / Νευροφαρμακολογία
Neurochemistry / Neuropharmacology
Υ
Ψυχοφαρμακολογία
Psychopharmacology
Ε
Νευροαναγεννητική Φαρμακολογία
Neuroregenerative Pharmacology
Ε
Νευροψυχολογία: Θεωρία και Εφαρμογές
Neuropsychology: Theory and Implementation
Ε
Νευρωνική Βάση της Συμπεριφοράς
Neural Basis of Behavior
Ε
Παθοφυσιολογία και Μοριακή Βάση Νευρολογικών Νοσημάτων
Pathophysiology and Molecular Basis of Neurological Diseases
Ε
Κυτταρικοί Μηχανισμοί Μνήμης και Μάθησης
Cellular Mechanisms of Memory and Learning
E
Αρχές Μοντελοποίησης Νευρικών Κυκλωμάτων
Principles of Computational Modeling in Neural Circuits
Ε
Γήρανση και Εκφυλισμός του Νευρικού Συστήματος
Aging and Degeneration of the Nervous System
Ε
Σύνολο ECTS Β΄ Εξαμήνου
(τουλάχιστον)
Γ’ Εξάμηνο
Εργαστηριακή Άσκηση 1
Laboratory  Rotation 1
Υ
Εργαστηριακή Άσκηση 2
Laboratory Rotation 2
Υ
Σύνολο ECTS Γ' Εξαμήνου
Δ’ Εξάμηνο
Μεταπτυχιακή Εργασία
Research Diploma Thesis
Υ
Σύνολο ECTS Δ' Εξαμήνου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
Ως Γλώσσα του Προγράμματος τόσο στη διδασκαλία
όσο και στη συγγραφή της μεταπτυχιακής εργασίας ορίζεται η Αγγλική.
Περιγραφή Μαθημάτων
Ά Εξάμηνο
- Μάθημα «Κυτταρικές - Μοριακές Νευροεπιστήμες» 8 ECTS
Η ύλη του μαθήματος στοχεύει στην εισαγωγή των
φοιτητών σε βασικές έννοιες ανατομίας και φυσιολογίας
του νευρικού συστήματος.
- Μάθημα «Συστημικές Νευροεπιστήμες - 8 ECTS
Το μάθημα αυτό καλύπτει σε 11 διαλέξεις βασικές αρχές και δεδομένα σχετικά με τις αισθητηριακές, κινητικές
και νοητικές λειτουργίες με έμφαση στους μηχανισμούς
του νευρικού συστήματος που τις διεκπεραιώνουν.
- Μάθημα «Αρχές και Μέθοδοι Μελέτης Νευρικού Συστήματος» - 5 ECTS
Στόχος αυτού του μαθήματος είναι να καλύψει τις
πιο σημαντικές τεχνικές που χρησιμοποιούνται για
τη δειγματοληψία καθώς και τον έλεγχο της νευρικής
δραστηριότητα στις νευροεπιστήμες: τις αρχές τους, τα
πλεονεκτήματα και τα μειονεκτήματά τους, καθώς και το
πώς μπορούν να συνδυαστούν για την απάντηση συγκεκριμένων ερωτημάτων.
- Μάθημα «Αναπτυξιακή Νευροβιολογία» - 4 ECTS
Στόχος του μαθήματος είναι η απόκτηση εις βάθος
γνώσης και κατανόησης κυτταρικών και μοριακών μηχανισμών της ανάπτυξης του νευρικού συστήματος (ΝΣ).
- Μάθημα «Βιοστατιστική» - 4 ECTS
Tο μάθημα καλύπτει έννοιες πειραματικού σχεδιασμού
και ανάλυση δεδομένων για βιοϊατρικές μελέτες. Αρχές
μεθοδολογίας κλινικής έρευνας και τεκμηριωμένη ιατρική. Περιγραφική στατιστική, γραφικές αναπαραστά-
σεις δεδομένων, κεντρικό οριακό θεώρημα, διαστήματα εμπιστοσύνης, έλεγχος υποθέσεων, t-test, ANOVA,
ανάλυση πινάκων απρόβλεπτων, συσχέτιση, απλή και
πολλαπλή γραμμική παλινδρόμηση.
- Μάθημα «Ανάπτυξη Φαρμάκων» - 2 ECTS
Στόχος αυτού του μαθήματος είναι να εισαγάγει τους
φοιτητές στις βασικές έννοιες της Φαρμακολογίας που
απαιτούνται για το σχεδιασμό νέων φαρμάκων καθώς
και στην αξιολόγηση, ανάπτυξη και κλινική εφαρμογή
τους. Συγκεκριμένα, οι μαθητές θα μάθουν τον σχεδιασμό νέων μορίων (υποψήφιων φαρμάκων) με βάση
τη δομή των υπαρχόντων φαρμάκων και τη δομή των
υποδοχέων τους. Θα τονιστεί η σημασία της επιλεκτικής
αλληλεπίδρασης νέων φαρμάκων με συγκεκριμένους
τύπους υποδοχέων, καθώς η επιλεκτικότητα των υποδοχέων μειώνει τις παρενέργειες ενός φαρμάκου. Επιπλέον,
οι φοιτητές θα μάθουν τη μεθοδολογία και τα βήματα
που απαιτούνται ώστε ένα νέο μόριο να φτάσει στην
κλινική του εφαρμογή από το σχεδιασμό του.
- Μάθημα «Aπεικόνιση Ανατομίας και Βιολογικών Φαινομένων του ΚΝΣ» - 2 ECTS
Tο μάθημα καλύπτει Μεθόδους Απεικόνισης του Κεντρικού Νευρικού Συστήματος, Απεικόνιση Δομών και
Ανατομίας του Κεντρικού Νευρικού Συστήματος, Βασικές
Αρχές Σχεδιασμού Μελετών Απεικόνισης Μηχανισμών
για τις Νοητικές Λειτουργίες, Τεχνικές Ανάλυσης Δεδομένων fMRI για τη Μελέτη Νοητικών Λειτουργιών, Δομική
και Λειτουργική Νευροαπεικόνιση στην Ημικρανία και
άλλες Πρωτοπαθείς Κεφαλαλγίες, Νευροαπεικόνιση Κινητικών Παθήσεων και Εκφυλιστικών Νόσων του Κεντρι-
κού Νευρικού Συστήματος, Απεικόνιση Οξείας Εγκεφαλικής Ισχαιμίας και Αποκατάστασης μετά από Ισχαιμικό
Αγγειακό Εγκεφαλικό Επεισόδιο.
-Μάθημα «Φυσιολογία του Υποθαλάμου-Υποφυσιακού Άξονα»» - 2 ECTS
Στόχος αυτού του μαθήματος είναι η κατανόηση της
φυσιολογίας του άξονα Υποθάλαμος- Υπόφυση-Ενεφρίδια και πώς συνδέει το Νευρικό και Ενδοκρινικό σύστημα
με τα άλλα συστήματα του σώματος.
Επιπλέον, οι φοιτητές θα αντιληφθούν τη σημασία αυτού του άξονα για την επιβίωση του οργανισμού και θα
διδαχθούν τις προσεγγίσεις μελέτης της φυσιολογικής
λειτουργίας καθώς και της δυσλειτουργίας του Υποθαλάμου-Υποφυσιακού Άξονα.
Β’ Εξάμηνο
- Μάθημα «Νευροχημεία-Νευροφαρμακολογία» - 6 ECTS
Στόχος του μαθήματος αποτελεί η κατανόηση του
ρόλου των κύριων νευροδιαβιβαστών και νευροτροφικών παραγόντων, καθώς και των ενδοκυτταρικών
συστημάτων σηματοδότησης τους στη φυσιολογία και
παθοφυσιολογία του νευρικού συστήματος. Οι φοιτητές
θα πρέπει να εντρυφήσουν στην βασική νευροχημικήνευροφαρμακολογική έρευνα μέσω της κριτικής αξιολό-
γησης σύγχρονων θεμάτων της Νευροφαρμακολογίας
από την σύγχρονη βιβλιογραφία.
- Μάθημα «Ψυχοφαρμακολογία» - 4 ECTS
Το μάθημα εστιάζει στην κατανόηση των επιδράσεων των φαρμάκων στον εγκέφαλο και τη συμπεριφορά,
δίνοντας έμφαση στις πρόσφατες εξελίξεις στο χώρο.
- Μάθημα «Νευροαναγεννητική Φαρμακολογία» - 4 ECTS
Στόχος του μαθήματος αποτελεί η εισαγωγή και εμβάθυνση των μεταπτυχιακών φοιτητών σε γνώσεις ανα-
γέννησης του νευρικού ιστού κατόπιν τραυματισμού ή
εκφύλισης, η ενδελεχής μελέτη των κυτταρικών και μοριακών μηχανισμών νευρογένεσης στον ενήλικο εγκέφαλο
και οι θεραπευτικές προσεγγίσεις που αναπτύσσονται
στον χώρο της Αναγεννητικής Νευροεπιστήμης.
- Μάθημα «Νευροψυχολογία: Θεωρία και Εφαρμογές» 4 ECTS
Το μάθημα αφορά σε μία περιεκτική εισαγωγή στο
πεδίο της Νευροψυχολογίας. Στόχος είναι η εις βάθος
γνώση και κατανόηση (α) κλασσικών και σύγχρονων
θεωριών στη νευροψυχολογία, (β) των νευροψυχολογικών λειτουργιών, του νευροανατομικού υποστρώματός
τους και του τρόπου με τον οποίο ρυθμίζουν τη συμπεριφορά του ανθρώπου και (γ) της κλινικής εικόνας
και της αιτιολογίας νευροψυχολογικών συνδρόμων και
ελλειμμάτων.
- Μάθημα «Νευρωνική Βάση της Συμπεριφοράς» - 4 ECTS
Στο μάθημα αυτό οι φοιτητές θα μάθουν τις τρέχοντες
θεωρίες που υπάρχουν για το πώς δημιουργούνται και
υποστηρίζονται διάφορες συμπεριφορικές διαδικασίες
όπως η ανταμοιβή, ο εθισμός, η επιθετικότητα, κοινωνική
αλληλεπίδραση, μητρική συμπεριφορά, η σεξουαλική
συμπεριφορά, η προσοχή και το άγχος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
- Μάθημα «Παθοφυσιολογία και Μοριακή Βάση Νευρολογικών Νοσημάτων» - 6 ECTS
Στο μάθημα αυτό οι φοιτητές θα εμβαθύνουν στους
ειδικούς μηχανισμούς της παθοφυσιολογίας κύριων
νευρολογικών νοσημάτων, όπως οι Νόσοι Πάρκινσον,
Αλτζχάιμερ, Αμυοτροφική και Πλάγια Σκλήρυνση, καθώς
και στους μοριακούς μηχανισμούς που ενέχονται στην
εμφάνιση των νόσων αυτών.
- Μάθημα «Κυτταρικοί Μηχανισμοί Μνήμης και Μάθησης» - 6 ECTS
Στο μάθημα αυτό οι φοιτητές θα μάθουν τις βασικές
θεωρίες σχετικά με τη νευροβιολογική βάση των διαφορετικών ειδών μνήμης καθώς και των διαφορετικών
σταδίων των διαδικασιών μνήμης και μάθησης τόσο σε
κυτταρικό επίπεδο όσο και σε επίπεδο νευρωνικών δικτύων.
- Μάθημα «Αρχές Μοντελοποίησης Νευρικών Κυκλωμάτων» - 6 ECTS
Στόχος του μαθήματος αποτελεί η εξοικείωση των
φοιτητών με τις βασικές αρχές της θεωρητικής μοντελοποίησης των δομών και της λειτουργίας του νευρικού
ιστού και των διασυνδέσεών του, καθώς και οι εφαρμογές που βρίσκει.
- Μάθημα «Γήρανση και Εκφυλισμός του Νευρικού
Συστήματος» - 4 ECTS
Το μάθημα αυτό καλύπτει τις βασικές αρχές της γήρανσης και του εκφυλισμού του νευρικού συστήματος σε ορ-
γανισμούς-μοντέλα (π.χ. D. melanogaster, M. musculus,
D. rerio, etc). Μέσω διαλέξεων και παρουσιάσεων από
τους φοιτητές, καλύπτονται θέματα όπως οι βλάβες στο
ΝΣ, μηχανισμοί γήρανσης των νευρικών κυττάρων, απομυελίνωση και νευροεκφυλισμός, νευροεκφυλιστικές
ασθένειες, μηχανισμοί ανάπλασης του ΝΣ.
Γ’ Εξάμηνο
Εργαστηριακή Άσκηση 1 και 2 - 15 ECTS έκαστη
Επικουρική ερευνητική εργασία υπό την επίβλεψη
ενός διδάσκοντος. Αποσκοπεί στην εισαγωγή στην πρωτότυπη έρευνα σε κάποιο τομέα των νευροεπιστημών,
την εξοικείωση με τις ερευνητικές μεθόδους, τη διαδικασία πειραματικού σχεδιασμού, την ανάλυση δεδομένων
και την παρουσίαση ερευνητικών εργασιών.
Δ’ Εξάμηνο
Μεταπτυχιακή Εργασία - 30 ECTS
Πρωτότυπη ερευνητική εργασία που εκπονείται στο 4ο
εξάμηνο υπό την επίβλεψη ενός διδάσκοντος. Αποσκοπεί στην ολοκλήρωση ενός μικρού, πρωτότυπου ερευ-
νητικού έργου, που συμπεριλαμβάνει τον πειραματικό
σχεδιασμό, τη συλλογή δεδομένων, την ανάλυσή τους
και την ολοκληρωμένη παρουσίασή τους, γραπτά και
προφορικά.
Τροποποίηση του προγράμματος των μαθημάτων,
ανακατανομή μαθημάτων μεταξύ των εξαμήνων, ορισμός ή τροποποίηση των πιστωτικών μονάδων (ECTS)
ανά μάθημα καθώς και προσθήκη μαθημάτων, μπορούν
να επέλθουν με αποφάσεις των αρμοδίων οργάνων.
Η παρακολούθηση των μεταπτυχιακών μαθημάτων
και των εργαστηριακών ασκήσεων που ορίζονται από
το Πρόγραμμα Σπουδών είναι υποχρεωτική. Για τη διαπίστωση των παρουσιών των ΜΦ τηρείται παρουσιολόγιο.
Η φοίτηση στο Πρόγραμμα είναι πλήρης και γίνεται με
την τήρηση της αλληλουχίας των εξαμήνων. Εκτός από
τα παραπάνω μαθήματα, οι Μ.Φ. θα πρέπει να παρακολουθήσουν τη σειρά σεμιναρίων του Προγράμματος,
καθώς και τα ειδικά σεμινάρια που προσφέρονται σε
θέματα: βιοηθικής, αρχών δεοντολογίας στην έρευνα
και τη χρήση πειραματόζωων, και συγγραφής εργασιών.
Αναπλήρωση Μαθημάτων
Διαλέξεις που έχουν ακυρωθεί αναπληρώνονται με
ευθύνη του εκάστοτε διδάσκοντα.
Υποχρέωση Παρακολούθησης μαθημάτων/ποσοστό
παρουσιών
Η παρακολούθηση είναι υποχρεωτική με ποσοστό
παρουσιών 90%.
Αναγνώριση μαθημάτων
Εφόσον τα μαθησιακά αποτελέσματα και τα περιεχόμενα μάθησης αντιστοιχούν στο επίπεδο 6 σύμφωνα με
τα ειδικώς οριζόμενα στο Εθνικό Πλαίσιο Προσόντων,
δύναται να αναγνωρίζονται προπτυχιακά μαθήματα ως
ισοδύναμα με μεταπτυχιακά, μετά από αίτηση του/της
ΜΦ και απόφαση της Ε.Π.Σ. του Προγράμματος.
Ο/Η Μ.Φ. μπορεί να παρακολουθήσει μαθήματα
(προπτυχιακά και μεταπτυχιακά) της Ιατρικής Σχολής
ή άλλων τμημάτων, μετά από έγκριση της Ε.Π.Σ. Τα μεταπτυχιακά μαθήματα θα αναγνωριστούν και η τελική
βαθμολογία θα συνεκτιμηθεί στο βαθμό πτυχίου του/της
Μ.Φ. εφόσον έχουν διδαχθεί στην Αγγλική γλώσσα. Σε
διαφορετική περίπτωση θα αναφερθούν στο Παράρτημα διπλώματος αλλά δεν θα συνεκτιμηθούν στο βαθμό
πτυχίου. Τα προπτυχιακά μαθήματα θα συμπεριληφθούν
στο Παράρτημα Διπλώματος του/της Μ.Φ. αλλά δεν θα
συνεκτιμηθούν στο βαθμό πτυχίου.
Βαθμολογία μαθημάτων - εργαστηρίων - εργασιών και
Βαθμολογική κλίμακα Ο/Η Μ.Φ. βαθμολογείται με την
κλίμακα του 10 με βαθμό προβιβάσιμο το 5.0.
Κανόνες εξετάσεων και Αξιολόγηση επιδόσεων Μ.Φ.
Τα μαθήματα εξετάζονται με γραπτές εξετάσεις ή/και
παρουσίαση εργασιών. Στις εργαστηριακές ασκήσεις ο/η
ΜΦ αξιολογείται από τον υπεύθυνο καθηγητή βάσει της
παρουσίας του/της, της θεωρητικής κατάρτισής του/της
και τις εργαστηριακές τεχνικές επιδόσεις του/της.
Η αξιολόγηση της επίδοσης των ΜΦ γίνεται ανά εξάμηνο σπουδών.
Επανεξέταση μαθημάτων
Σε περίπτωση αποτυχίας ο/η Μ.Φ. έχει τη δυνατότητα
να επανεξεταστεί άλλη μια φορά. Σε περίπτωση δεύτερης αποτυχίας ο/η Μ.Φ. εξετάζεται, ύστερα από αίτησή
του, από τριμελή επιτροπή μελών Δ.Ε.Π. της Σχολής, οι
οποίοι έχουν το ίδιο ή συναφές γνωστικό αντικείμενο
με το εξεταζόμενο μάθημα και ορίζονται από την Ε.Π.Σ..
Από την επιτροπή εξαιρείται ο υπεύθυνος της εξέτασης
διδάσκων.
Μεταπτυχιακή Εργασία
Ο/Η ΜΦ υποβάλλει στη Γραμματεία του Προγράμματος
μέχρι το τέλος του γ’ εξαμήνου, αίτηση προς την Επιτροπή
Προγράμματος Σπουδών (ΕΠΣ) στην οποία αναγράφεται
μία σύντομη περίληψη της προτεινόμενης εργασίας, ο
προτεινόμενος επιβλέπων καθώς και τα υπόλοιπα μέλη
της Τριμελούς Εξεταστικής Επιτροπής τα οποία πρέπει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
να έχουν την ίδια ή συναφή επιστημονική ειδικότητα με
το γνωστικό αντικείμενο του Προγράμματος.
Το θέμα της εργασίας και η Τριμελής Εξεταστική Επιτροπή εγκρίνονται από την Ε.Π.Σ. του Προγράμματος
έπειτα από τεκμηριωμένη εισήγηση ότι το αντικείμενο
της εργασίας είναι ίδιο ή συναφές με το περιεχόμενο
σπουδών του Προγράμματος και την επιστημονική ειδικότητα των μελών της Τριμελούς Εξεταστικής Επιτροπής.
Στην περίπτωση που δεν κατατεθεί η αίτηση μέχρι το
τέλος του γ’ εξαμήνου, η Ε.Π.Σ. δύναται να ορίζει τον Επιβλέποντα Καθηγητή, ο οποίος απαιτείται να είναι μέλος
του Προγράμματος, καθώς και τα άλλα δύο μέλη της
Τριμελούς Εξεταστικής Επιτροπής, τα οποία στη συνέχεια, σε συνεννόηση με τον/την ΜΦ, θα ορίσουν το θέμα.
Επίβλεψη Μεταπτυχιακών Εργασιών
Η επίβλεψη των μεταπτυχιακών εργασιών γίνεται σύμφωνα με την κείμενη νομοθεσία και τις διατάξεις του Κα-
νονισμού Μεταπτυχιακών Σπουδών του Πανεπιστημίου
Κρήτης.
Παρουσίαση και ολοκλήρωση της Μεταπτυχιακής
Εργασίας
Μετά την εκπόνηση της Μεταπτυχιακής Εργασίας ο/η
ΜΦ υποβάλλει στον Επιβλέποντα και στα άλλα δύο μέλη
της Τριμελούς Εξεταστικής Επιτροπής αντίγραφα της τελικής Μεταπτυχιακής Εργασίας. Εφόσον υπάρχει θετική
κρίση από την Τριμελή Εξεταστική Επιτροπή, ορίζεται
από την Ε.Π.Σ. η ημερομηνία και ο τόπος της δημόσιας
υποστήριξης/αξιολόγησης της Μεταπτυχιακής Εργασίας.
Το κείμενο της εργασίας πρέπει να πληροί τις προδιαγραφές και τη δομή μιας επιστημονικής εργασίας
δηλαδή να περιλαμβάνει περιγραφή του θέματος της
εργασίας, περιγραφή των πορισμάτων - αποτελεσμάτων
της εργασίας, τη μεθοδολογία, παραδοχές, βιβλιογραφία
και άλλα τυχόν αναγκαία υποστηρικτικά ή επεξηγηματικά στοιχεία (αναγκαία σχήματα, διαγράμματα, φωτο-
γραφίες εικόνες κ.λπ.).
Συντάσσεται στην αγγλική γλώσσα και συνοδεύεται
από μια σύντομη περίληψη 300 λέξεων περίπου στα ελληνικά και στα αγγλικά. Η έκταση της εργασίας μπορεί να
είναι από 12.000 έως 15.000 λέξεις. Επίσης, στις πρώτες
σελίδες της εργασίας ο/η ΜΦ πρέπει να δηλώνει ότι η
εργασία αυτή δεν αποτελεί προϊόν λογοκλοπής ούτε στο
σύνολο ούτε σε επιμέρους τμήματα αυτής.
Μετά την παρουσίαση - υποστήριξη της Μεταπτυχιακής Εργασίας, η Τριμελής Εξεταστική Επιτροπή συντάσ-
σει και υπογράφει πρακτικό Δημόσιας Παρουσίασης της
Μεταπτυχιακής Εργασίας στο οποίο αναγράφονται τυχόν παρατηρήσεις ή σχόλια καθώς και ο τελικός βαθμός
της εργασίας.
Το τελικό πλήρες αντίγραφο της Μεταπτυχιακής Εργασίας υποβάλλεται, μετά την αποδοχή της, στη βιβλιοθή-
κη του Π.Κ. σε έντυπη και ηλεκτρονική μορφή. Αντίγραφο της Μεταπτυχιακής Εργασίας διατηρείται σε έντυπη
μορφή στην Ιατρική Σχολή.
Για τα πνευματικά δικαιώματα επί της Μεταπτυχιακής
Εργασίας ισχύουν όσα ορίζονται στον Κανονισμό Μεταπτυχιακών Σπουδών του Π.Κ. και στην κείμενη νομοθεσία.
Σε περίπτωση μη υποβολής της τελικής Μεταπτυχιακής Εργασίας μέχρι τα τέλη του δ’ εξαμήνου σπουδών
του Προγράμματος δύναται, μετά από τη σύμφωνη
γνώμη της Τριμελούς Εξεταστικής Επιτροπής, να δοθεί
στον/στη ΜΦ παράταση φοίτησης ενός ακαδημαϊκού
εξαμήνου για την υποβολή της. Η παράταση φοίτησης
εγκρίνεται από την Ε.Π.Σ. του Προγράμματος μετά από
εισήγηση της Σ.Ε. του Προγράμματος.
Στην περίπτωση αρνητικής κρίσης, ο/η ΜΦ δύναται να
επανυποβάλει τη μεταπτυχιακή του/της εργασία μετά
από δύο μήνες αφού τη βελτιώσει σύμφωνα με τις παρατηρήσεις της Τριμελούς Εξεταστικής Επιτροπής.
Σε περίπτωση 2ης αρνητικής κρίσης, η Σ.Ε. του Προγράμματος εισηγείται στην Ε.Π.Σ. του Προγράμματος τον
αποκλεισμό του/της ΜΦ από τη χορήγηση του Διπλώματος Μεταπτυχιακών Σπουδών και τη διαγραφή του/
της από το Πρόγραμμα.
Αναστολή Φοίτησης
Οι ΜΦ έχουν δικαίωμα να ζητήσουν, με αίτησή τους,
αναστολή φοίτησης. Η αναστολή φοίτησης εγκρίνεται,
μετά από εισήγηση της Σ.Ε., από την Επιτροπή Προγράμματος Σπουδών για αποδεδειγμένα σοβαρούς λόγους
και μόνο μια φορά για ένα ακαδημαϊκό έτος. Αναστολή
φοίτησης περισσότερο από ένα ακαδημαϊκό έτος, μπορεί να χορηγηθεί μόνο σε περιπτώσεις παρατεταμένης
ασθένειας, που πιστοποιείται από δημόσιο φορέα.
Οι ΜΦ που έχουν λάβει αναστολή φοίτησης, δεν έχουν
τη φοιτητική ιδιότητα καθ’ όλο το χρονικό διάστημα της
διακοπής των σπουδών τους. Τα εξάμηνα αναστολής
της φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης. Η
αναστολή φοίτησης δύναται να λήξει νωρίτερα από το
προβλεπόμενο διάστημα μετά από σχετική αιτιολογημένη αίτηση πρόωρης διακοπής της αναστολής φοίτησης.
Επανέναρξη φοίτησης μετά από την αναστολή φοίτησης
Ο/Η ΜΦ που θα συνεχίσει τη φοίτησή του/της είναι
υποχρεωμένος/η να παρακολουθήσει όλα τα μαθήματα,
σεμινάρια, κ.λ.π., στα οποία δεν είχε αξιολογηθεί επιτυχώς πριν από τη αναστολή της φοίτησής του. Ο/Η Με-
ταπτυχιακός Φοιτητής που επανέρχεται μετά από αναστολή φοίτησης, εξακολουθεί να υπάγεται στο καθεστώς
φοίτησης του έτους εγγραφής του/της.
Διαγραφή μεταπτυχιακών φοιτητών
Η Σ.Ε δύναται με αιτιολογημένη εισήγηση να προτείνει
προς την Ε.Π.Σ., τη διαγραφή ΜΦ. Λόγοι διαγραφής είναι
οι παρακάτω:
α) Αίτηση του/της ίδιου/ας ΜΦ
β) το υψηλό ποσοστό απουσιών και η ανεπαρκής επίδοση στα μαθήματα του Προγράμματος σύμφωνα με
την εξαμηνιαία αξιολόγηση της επίδοσής του/της και
τα προβλεπόμενα του παρόντα εσωτερικού κανονισμού
λειτουργίας του Προγράμματος
γ) η συμπεριφορά που προσβάλλει την ακαδημαϊκή
δεοντολογία κατά την κείμενη νομοθεσία ή κατά τον
κώδικα δεοντολογίας
Τρόπος υπολογισμού τελικού βαθμού
Ο τελικός βαθμός υπολογίζεται με βάση το μέσο όρο
της βαθμολογίας των επιμέρους μαθημάτων και της
Μεταπτυχιακής Εργασίας, ανάλογα με τον συντελεστή
βαρύτητας (ECTS) που αντιστοιχεί σε καθένα από αυτά
(σταθμισμένος μέσος όρος).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
Προϋποθέσεις Λήψης Πτυχίου
Ο/Η Μ.Φ. θεωρείται ότι περάτωσε επιτυχώς τις σπουδές του/της και του/της απονέμεται Δ.Μ.Σ. εφόσον:
Α. Εξεταστεί επιτυχώς στα απαιτούμενα μαθήματα και
εργαστηριακές ασκήσεις
Β. Εξεταστεί επιτυχώς στη Μεταπτυχιακή Εργασία
Γ. Ο ελάχιστος αριθμός των πιστωτικών μονάδων
(ECTS) που έχει αποκομίσει να είναι 120
Δ. Έχει ολοκληρώσει επιτυχώς τα τέσσερα εξάμηνα
σπουδών του Προγράμματος
Ε. Έχει βαθμό πτυχίου πάνω από 7.0
ΣΤ. Έχει εκπληρώσει τις οικονομικές του υποχρεώσεις
στο Πρόγραμμα.
Άρθρο 6
Υποχρεώσεις και Δικαιώματα Μεταπτυχιακών
Φοιτητών
Υποχρεώσεις Μεταπτυχιακών Φοιτητών
Κάθε υποψήφιος/ια ΜΦ, πριν εγγραφεί στο Πρόγραμμα, πρέπει να λαμβάνει γνώση του Κανονισμού του Προ-
γράμματος και να αποδέχεται τους κανόνες λειτουργίας
του. Η αποδοχή του Κανονισμού συνιστά βασική προϋπόθεση για την απόκτηση και διατήρηση της ιδιότητας
του/της ΜΦ. Οι υποψήφιοι ΜΦ εγγράφονται και συμμετέχουν στο Πρόγραμμα υπό τους προβλεπόμενους
όρους και τις προϋποθέσεις.
Γενικές υποχρεώσεις ΜΦ
Οι ΜΦ έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών
- Να υποβάλλουν τις απαιτούμενες εργασίες μέσα στις
καθορισμένες προθεσμίες
- Να προσέρχονται στις προβλεπόμενες εξετάσεις
- Να σέβονται και να τηρούν τον Κανονισμό του Προγράμματος, τις αποφάσεις των οργάνων του Προγράμμα-
τος και του Π.Κ., καθώς και την ακαδημαϊκή δεοντολογία.
Δικαιώματα Μεταπτυχιακών Φοιτητών
Οι ΜΦ δικαιούνται τις παροχές που ορίζονται από την
κείμενη νομοθεσία σε συνδυασμό με τις ισχύουσες κάθε
φορά προϋποθέσεις και κριτήρια που ορίζει το Πανεπιστήμιο Κρήτης. Οι ΜΦ έχουν δικαίωμα: στη χρήση των
εγκαταστάσεων και των μέσων του Ιδρύματος, στην
απρόσκοπτη πρόσβαση στη βιβλιοθήκη του Ιδρύματος
με την επίδειξη της φοιτητικής τους ταυτότητας και τους
ειδικότερους κανόνες που προβλέπονται, στη χρήση
των ψηφιακών υπηρεσιών και βάσεων δεδομένων για
την υποστήριξη των διδακτικών και ερευνητικών τους
αναγκών, στη χρήση των εργαστηρίων και των κλινικών,
τηρώντας τους προβλεπόμενους από τους οικείους κανονισμούς κανόνες ασφαλείας, καλής χρήσης των επι-
στημονικών οργάνων και εν γένει των εγκαταστάσεων,
καθώς και τους κανόνες δημόσιας υγείας.
Ακαδημαϊκοί σύμβουλοι
Η Επιτροπή Προγράμματος Σπουδών ορίζει κατά την
έναρξη εκάστου κύκλου μαθημάτων και ανάλογα με τον
αριθμό των ΜΦ ακαδημαϊκούς συμβούλους.
Έργο του/της ακαδημαϊκού συμβούλου είναι η καθοδήγηση και η παροχή κατευθύνσεων και συμβουλών
στους ΜΦ για την πρόοδο και την επιτυχή ολοκλήρωση
των σπουδών τους. Οι υπηρεσίες του/της συμβούλου
έχουν αμιγώς συμβουλευτικό χαρακτήρα και δεν υποχρεώνουν τους ΜΦ στους οποίους παρέχονται.
Υποτροφίες
α) στη μνήμη της Καθηγήτριας Χριστίνας Σπυράκη,
σύμφωνα με την Απόφαση της Επιτροπής Ερευνών του
Πανεπιστημίου Κρήτης 248/8.12.2006 Θ. 5.7.2., απονέμεται υποτροφία ύψους 600 € μηνιαίως για ένα έτος, σε
ΜΦ του Προγράμματος.
Επίσης, οι ΜΦ μπορούν να διεκδικήσουν υποτροφίες
της Ιατρικής Σχολής και άλλων Φορέων.
Άρθρο 7
Διδάσκοντες
Το διδακτικό έργο του Προγράμματος ανατίθεται σε
κατηγορίες διδασκόντων σύμφωνα με την κείμενη νομοθεσία και τον κανονισμό μεταπτυχιακών σπουδών του
Πανεπιστημίου Κρήτης.
Άρθρο 8
Πηγές Χρηματοδότησης - Τέλη Φοίτησης
Πηγές Χρηματοδότησης
Η λειτουργία του Προγράμματος είναι δυνατόν να
χρηματοδοτείται από:
α) Τέλη φοίτησης
β) Δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως
οριοθετείται στην περ. Α’ της παρ. 1 του άρθρου 14 του
ν. 4270/2014 (Α’ 143), ή του ιδιωτικού τομέα
γ) Πόρους από ερευνητικά έργα ή προγράμματα
δ) Ίδιους πόρους του Πανεπιστημίου Κρήτης
ε) τον κρατικό προϋπολογισμό ή το πρόγραμμα δημοσίων επενδύσεων.
Τέλη φοίτησης
Οι ΜΦ υποχρεούνται στην καταβολή των τελών φοίτησης. Το ύψος των τελών φοίτησης για το σύνολο των
σπουδών καθορίζεται σε 1.000 ευρώ τα οποία καταβάλλονται σε δύο (2) δόσεις: η 1η δόση κατά την εγγραφή
των ΜΦ στο Πρόγραμμα (Σεπτέμβριος-Οκτώβριος του
πρώτου έτους σπουδών) και η 2η δόση κατά την έναρξη
του γ’ χειμερινού εξαμήνου σπουδών (Σεπτέμβριος του
δεύτερου έτους σπουδών).
Η καταβολή των τελών φοίτησης γίνεται στον Ειδικό
Λογαριασμό Κονδυλίων Έρευνας (Ε.Λ.Κ.Ε.) του Π.Κ., ο
οποίος είναι αρμόδιος για τη διαχείρισή τους.
Οι ΜΦ οφείλουν να έχουν εξοφλήσει όλες τις οικονομικές τους υποχρεώσεις πριν την χορήγηση βεβαίωσης
ολοκλήρωσης σπουδών και την απονομή του Διπλώματος Μεταπτυχιακών Σπουδών.
Επίσης το Πρόγραμμα παρέχει τη δυνατότητα απαλλαγής τελών φοίτησης σύμφωνα με την ισχύουσα νομοθεσία.
Άρθρο 9
Χορηγούμενος Τίτλος
Είδος και Τύπος Διπλώματος Μεταπτυχιακών Σπουδών
Το είδος και ο τύπος του Διπλώματος Μεταπτυχιακών
Σπουδών καθώς και του Παραρτήματος Διπλώματος θα
είναι σύμφωνα με τις αποφάσεις των αρμοδίων οργάνων
του Πανεπιστημίου Κρήτης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
Άρθρο 10
Αξιολόγηση του Προγράμματος
Η ετήσια εσωτερική αξιολόγηση του Προγράμματος
γίνεται σε συνεργασία με τη ΜΟ.ΔΙ.Π. του Π.Κ. στο πλαίσιο της εσωτερικής αξιολόγησης της ακαδημαϊκής μονά-
δας στην οποία ανήκει και σύμφωνα με την αντίστοιχη
διεργασία του εσωτερικού Συστήματος Διασφάλισης
Ποιότητας του Ιδρύματος.
Η εξωτερική αξιολόγηση του Προγράμματος διενεργείται σε συνεργασία με την ΜΟΔΙΠ στο πλαίσιο της πι-
στοποίησής του σύμφωνα με την προβλεπόμενη από
την ΕΘ.Α.Α.Ε διαδικασία.
Άρθρο 11
Δεοντολογία - Δημοσίευση Ερευνητικών
Εργασιών
Επιστημονική Έρευνα - Δημοσίευση Ερευνητικών Εργασιών
Για την Επιστημονική Έρευνα και τη Δημοσίευση Ερευνητικών Εργασιών ισχύουν όσα ορίζονται στον Κανονι-
σμό Μεταπτυχιακών Σπουδών του Π.Κ. και στην κείμενη
νομοθεσία.
Λογοκλοπή
Η λογοκλοπή θεωρείται σοβαρό ακαδημαϊκό παράπτωμα, το οποίο επισείει ακόμα και ποινικές συνέπειες.
Λογοκλοπή θεωρείται η αντιγραφή δημοσιευμένης εργασίας ή τμημάτων της κάποιου/ας άλλου/ης, καθώς
και η αξιοποίηση εργασίας άλλου/ης χωρίς τις βιβλιογραφικές αναφορές, σύμφωνα με την επιστημονική
δεοντολογία.
Ο/Η ΜΦ είναι υποχρεωμένος/νη να καταθέσει στην
Τριμελή Επιτροπή την τελική μορφή της μεταπτυχιακής
εργασίας σε διάστημα που δεν μπορεί να είναι μικρότερο
από 15 ημέρες πριν την τελική υποστήριξή της για έλεγχο λογοκλοπής. Η λογοκλοπή δύναται να τεκμηριωθεί
και με την χρήση εξειδικευμένων λογισμικών ανίχνευσής
της.
Σε περίπτωση εντοπισμού λογοκλοπής ή χρήσης εργασιών που αντιβαίνουν στις αρχές της επιστημονικής δεο-
ντολογίας περί πνευματικής ιδιοκτησίας επιλαμβάνονται
τα αρμόδια όργανα σύμφωνα με την κείμενη νομοθεσία.
Γ) Ειδικό Πρωτόκολλο Συνεργασίας του
Διατμηματικού Προγράμματος Μεταπτυχιακών
Σπουδών με τίτλο «Νευροεπιστήμες».
ΔΙΑΤΜΗΜΑΤΙΚΟ ΠΡΟΓΡΑΜΜΑ MΕΤΑΠΤΥΧΙΑΚΩΝ
ΣΠΟΥΔΩΝ ΣΤΙΣ «ΝΕΥΡΟΕΠΙΣΤΗΜΕΣ» ΕΙΔΙΚΟ
ΠΡΩΤΟΚΟΛΛΟ ΣΥΝΕΡΓΑΣΙΑΣ ΜΕΤΑΞΥ ΤΗΣ
ΙΑΤΡΙΚΗΣ ΣΧΟΛΗΣ ΚΑΙ ΤΩΝ ΤΜΗΜΑΤΩΝ
ΒΙΟΛΟΓΙΑΣ ΚΑΙ ΨΥΧΟΛΟΓΙΑΣ ΤΟΥ
ΠΑΝΕΠΙΣΤΗΜΙΟΥ ΚΡΗΤΗΣ
Άρθρο 1
Γενικά
Η Ιατρική Σχολή και τα Τμήματα Βιολογίας και Ψυχολογίας του Πανεπιστημίου Κρήτης, συνεργάζονται στην
οργάνωση και λειτουργία του Διατμηματικού Προγράμματος Μεταπτυχιακών Σπουδών «Νευροεπιστήμες».
To Πρόγραμμα απονέμει Δίπλωμα Μεταπτυχιακών
Σπουδών (Δ.Μ.Σ.) στις «Νευροεπιστήμες». Τη διοικητική
υποστήριξη του Προγράμματος αναλαμβάνει η Ιατρική
Σχολή του Πανεπιστημίου Κρήτης ως επισπεύδουσα
Σχολή.
Το Πρόγραμμα διέπεται από το παρόν ειδικό πρωτόκολλο συνεργασίας και τις διατάξεις του N. 4957/2022.
Η χρονική διάρκεια λειτουργίας του Προγράμματος
είναι πέντε (5) έτη, με δυνατότητα παράτασης, με την
επιφύλαξη της μη πιστοποίησής του κατά την περιοδική
αξιολόγησή του.
Το Πρόγραμμα έχει ως αντικείμενο την παροχή υψηλού επιπέδου μεταπτυχιακής εκπαίδευσης στις Νευ-
ροεπιστήμες, με έμφαση στις Κυτταρικές - Μοριακές
Νευροεπιστήμες, τις Νευροεπιστήμες που μελετούν
την Ανάπτυξη του Νευρικού Συστήματος και τις Κλινικές Νευροεπιστήμες.
Σκοπός του Προγράμματος είναι να προάγει τη γνώση και την έρευνα στην περιοχή των Νευροεπιστημών
και να προετοιμάσει άριστα εκπαιδευμένα στελέχη για
σταδιοδρομία στον Ακαδημαϊκό Χώρο, σε Ερευνητικά
Ιδρύματα, σε Δημόσιες Υπηρεσίες και στον Παραγωγικό
Τομέα στην χώρα μας και διεθνώς.
Άρθρο 2
Υποχρεώσεις Συνεργαζόμενων Τμημάτων/
Σχολής
1. Ιατρική Σχολή
• Παρέχει διοικητική Υποστήριξη στο Πρόγραμμα. Εγγράφει τους φοιτητές, προσλαμβάνει και στεγάζει το/τη
Γραμματέα του Προγράμματος, διατηρεί τους φακέλους
των φοιτητών και ετοιμάζει και απονέμει τα διπλώματα.
• Καλύπτει τα παρακάτω γνωστικά αντικείμενα
- Απεικόνιση, Ανατομία και Βιολογικά Φαινόμενα του
Κ.Ν.Σ. στον Άνθρωπο
- Νευροφαρμακολογία
- Αναπτυξιακή Νευροβιολογία
- Νευροενδοκρινολογία
- Κλινική Νευρολογία
- Μεθοδολογία στις Νευροεπιστήμες
- Στατιστική
• Συνεισφέρει στα ακόλουθα μαθήματα
- «Μοριακές και Κυτταρικές Νευροεπιστήμες»
• Προσφέρει τα ακόλουθα μαθήματα
- Αναγεννητική Φαρμακολογία
- Νευροχημεία/Νευροφαρμακολογία
- Εισαγωγή στις πειραματικές μεθόδους στις νευροεπιστήμες
- Ψυχοφαρμακολογία
- Νευροενδοκρινολογία
- Ανάπτυξη φαρμάκων
• Προσφέρει τις ακόλουθες εργαστηριακές/θεωρητικές ασκήσεις
- Νευροφαρμακολογία των νευροεκφυλιστικών νόσων
- Μοριακή φαρμακολογία
- Κλινική κι Εργαστηριακή Νευρολογία
- Αναπτυξιακή Νευροβιολογία
- Παθοφυσιολογία και Μοριακή Βάση Νευρολογικών
Νοσημάτων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
2. Τμήμα Βιολογίας
• Καλύπτει τα παρακάτω γνωστικά αντικείμενα
- Νευροφυσιολογία
- Νευροβιολογία της μνήμης/μάθησης
- Γενετικοί μηχανισμοί ανάπτυξης του νευρικού συστήματος
- Βιολογία της γήρανσης
- Βιολογία του στρες
3. Τμήμα Ψυχολογίας
• Καλύπτει τα παρακάτω γνωστικά αντικείμενα
- Νευροψυχολογία: Θεωρία και Εφαρμογές
- Νευροβιολογία και Ψυχοφαρμακολογία της Ανταμοιβής, του Εθισμού και της Κατάθλιψης
Τα μαθήματα και οι εργαστηριακές ασκήσεις θα διδάσκονται στο Ηράκλειο ή στο Ρέθυμνο. Τα συμμετέχοντα
Τμήματα/Σχολή διαθέτουν την κτιριακή υποδομή, τις
βιβλιοθήκες και τον απαραίτητο εξοπλισμό για την εκπλήρωση των στόχων του προγράμματος. Τα εργαστή-
ρια που συμμετέχουν στο Πρόγραμμα είναι εξοπλισμένα
έτσι ώστε να εξασφαλίζεται η απρόσκοπτη λειτουργία
του Προγράμματος.
Καθένα από τα συνεργαζόμενα Τμήματα/Σχολή υποστηρίζει το Πρόγραμμα προτείνοντας προσκεκλημένους
Ερευνητές και Καθηγητές από το εσωτερικό ή το εξωτερικό για την κάλυψη διδακτικών και ερευνητικών αναγκών
του Προγράμματος.
Το Πρόγραμμα λειτουργεί σε στενή συνεργασία με το
Ινστιτούτο Μοριακής Βιολογίας και Βιοτεχνολογίας του
Ιδρύματος Τεχνολογίας και Έρευνας (Ι.Τ.Ε.).
Άρθρο 3
Προσωπικό
Στο Πρόγραμμα συμμετέχουν ως μέλη Καθηγητές
όλων των βαθμίδων, Ομότιμοι ή αφυπηρετήσαντα μέλη
ΔΕΠ της Ιατρικής Σχολής και των Τμημάτων Βιολογίας
και Ψυχολογίας του Πανεπιστημίου Κρήτης καθώς και
Ερευνητές όλων των βαθμίδων του Ινστιτούτου Μοριακής Βιολογίας και Βιοτεχνολογίας (ΙΜΒΒ) του ΙΤΕ. Επι-
πλέον των μελών του προγράμματος, στο Πρόγραμμα
συμμετέχουν ως συνεργαζόμενα μέλη Καθηγητές και
Ερευνητές της ημεδαπής ή της αλλοδαπής που συνεισφέρουν ή έχουν συνεισφέρει καθ’ οιονδήποτε τρόπο
στο Πρόγραμμα ομοίως μετά από έγκριση της Επιτροπής
Προγράμματος Σπουδών.
Το διδακτικό έργο του Προγράμματος ανατίθεται από
την Επιτροπή Προγράμματος Σπουδών, κατόπιν εισήγησης της Συντονιστικής Επιτροπής, στις ακόλουθες
κατηγορίες διδασκόντων:
- Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ίδιου ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
- ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
- συνεργαζόμενοι καθηγητές,
- εντεταλμένοι διδάσκοντες,
- επισκέπτες καθηγητές ή επισκέπτες ερευνητές,
- ερευνητές και ειδικοί λειτουργικοί επιστήμονες ερευνητικών και τεχνολογικών φορέων του άρθρου 13Α του
ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής, υπό την
προϋπόθεση ότι είναι κάτοχοι διδακτορικού διπλώματος.
- επιστήμονες αναγνωρισμένου κύρους, οι οποίοι διαθέτουν εξειδικευμένες γνώσεις και σχετική εμπειρία στο
γνωστικό αντικείμενο του Προγράμματος
Μέλη Διδακτικού Προσωπικού από,
1. Ιατρική Σχολή:
- Βάκης Αντώνιος, Ομότιμος Καθηγητής Νευροχειρουργικής
- Βενυχάκη Μαρία, Αναπληρώτρια Καθηγήτρια Κλινικής Χημείας
- Βιδάκη Μαρίνα, Επίκουρη Καθηγήτρια Κυτταρικής
και Μοριακής Βιολογίας,
- Δερμιτζάκη Ειρήνη, ΕΔΙΠ
- Ζαγανάς Ιωάννης, Αναπληρωτής Καθηγητής Νευρολογίας
- Ηλιόπουλος Ιωάννης, Αναπληρωτής Καθηγητής Μοριακής Βιολογίας - Βιοπληροφορικής
- Καραγωγέως Δόμνα, Καθηγήτρια Μοριακής Βιολογίας-Αναπτυξιακής Νευροβιολογίας
- Λιαπάκης Γιώργος, Καθηγητής Φαρμακολογίας
- Μήτσιας Παναγιώτης, Καθηγητής Νευρολογίας
- Σπανάκη Κλειώ, Αναπληρώτρια Καθηγήτρια Νευρολογίας
- Φρουδαράκης Εμμανουήλ, Επίκουρος Καθηγητής
Φυσιολογίας-Νευροφυσιολογίας
- Χαραλαμπόπουλος Ιωάννης, Καθηγητής Φαρμακολογίας
- Χλουβεράκης Γρηγόρης, Καθηγητής Βιοστατιστικής.
2. Τμήμα Βιολογίας:
- Δελιδάκης Χρήστος, Καθηγητής Γενετικής
- Μπαζοπούλου Δάφνη, Επίκουρη Καθηγήτρια
- Παυλίδης Μιχάλης, Καθηγητής
- Σιδηροπούλου Κυριακή, Αναπληρώτρια Καθηγήτρια.
3. Τμήμα Ψυχολογίας:
- Γιακουμάκη Στέλλα, Καθηγήτρια Κλινικής Νευροψυχολογίας,
- Μαστροθεόδωρος Στέφανος, Επίκουρος Καθηγητής
- Παναγής Γεώργιος, Καθηγητής Βιοψυχολογίας
- Ραυτογιάννη Νίκη, Επίκουρη Καθηγήτρια.
Συνεργαζόμενοι Καθηγητές
- Μελέτης Κωνσταντίνος, Καθηγητής, Ινστιτούτο Καρολίνσκα, Σουηδία
- Κωνσταντίνος Αμπατζής, Καθηγητής, Ινστιτούτο Καρολίνσκα, Σουηδία
- Παληκαράς Κωνσταντίνος, Επίκουρος Καθηγητής,
ΕΚΠΑ.
Συνεργαζόμενοι Ερευνητές
- Αντύπα Δέσποινα, Επισκέπτης ερευνητής, Πανεπιστήμιο Γενεύης και Ίδρυμα Τεχνολογίας και Έρευνας
- Καβρουλάκης Ελευθέριος, Principal Investigator,
Department of Radiology, Medical School, University
of Crete, Greece
- Κωστέας Θεόδωρος, Διευθυντής Ερευνών, ΙΤΕ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
- Μοναστηριώτη Μαρία, ΕΛΕ, ΙΤΕ
- Παπουτσή Αθανασία, ΕΛΕ ερευνητικών κέντρων, ΙΤΕ
- Ποϊράζη Παναγιώτα, Ερευνήτρια, ΙΤΕ
- Ράπτη Γεωργία, Ερευνήτρια, European Molecular
Biology Laboratory, Germany
- Σαλτά Ευγενία, Researcher at Neurogenesis and
Neurodegeneration Lab,Netherlands Institute for
Neuroscience
- Χαυλής Σπυρίδων, Εντεταλμένος διδάσκων, ΙΤΕ
- Maria Llorens-Martin, Researcher at Spanish Research
Council (CSIC).
Άρθρο 4
Κατανομή των Πόρων του Προγράμματος
Οι πόροι του Προγράμματος δύναται να προέρχονται
από:
α) Τέλη φοίτησης
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
Σύμφωνα με τον ν. 4957/2022, άρθρο 84, παρ. 4, το
ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τα τέλη
φοίτησης του Προγράμματος παρακρατείται από τον
Ε.Λ.Κ.Ε. Στο ποσό αυτό συμπεριλαμβάνεται το ποσοστό
παρακράτησης υπέρ του Ε.Λ.Κ.Ε. για την οικονομική διαχείριση των Π.Μ.Σ. Το ποσό αυτό κατανέμεται στα συ-
νεργαζόμενα Τμήματα/Σχολή ως ακολούθως: 15% στην
Ιατρική Σχολή, 7.5% στο Τμήμα Βιολογίας και 7.5% στο
Τμήμα Ψυχολογίας.
Άρθρο 5
Πνευματική ιδιοκτησία
Τα πνευματικά δικαιώματα από το παραγόμενο ερευνητικό έργο στα πλαίσια του Προγράμματος (εργα-
στηριακή/θεωρητική άσκηση, διπλωματική εργασία)
ανήκουν στον/στην φοιτητή/φοιτήτρια και στον/στην
Υπεύθυνο/η Καθηγητή/Καθηγήτρια στο εργαστήριο του
οποίου/της οποίας εκπονήθηκε το ερευνητικό έργο υπό
την επίβλεψή του/της.
Για την προστασία του ηθικού μέρους των πνευματικών δικαιωμάτων (ηθικά δικαιώματα), σε περίπτωση
δημοσίευσης μέρους ή όλων των αποτελεσμάτων του
ερευνητικού έργου σε οποιαδήποτε μορφή, πρέπει να
αναφέρονται τα ονόματα όλων των φοιτητών, καθηγητών ή ερευνητών που έλαβαν μέρος στη δημιουργική δι-
αδικασία καθώς και των φορέων στους οποίους ανήκουν.
Ο/Η φοιτητής/φοιτήτρια δύναται να συμφωνεί στην
χορήγηση ατελώς άδειας στο Πανεπιστήμιο Κρήτης,
ώστε το τελευταίο να αναπαράγει και να διανέμει αντίγραφα των παραγόμενων μορφών δημοσιοποίησης του
ερευνητικού έργου στο κοινό για μη εμπορικές χρήσεις.
Επισημαίνεται ότι ο δικαιούχος των δικαιωμάτων πνευματικής ιδιοκτησίας επί μεταπτυχιακών διπλωματικών
εργασιών που βασίζεται σε έρευνα που χρηματοδοτείται
εν όλω ή εν μέρει, με τη μορφή μισθού, αμοιβής ή επιδότησης, από κονδύλια που διαχειρίζεται το Πανεπιστήμιο
Κρήτης ή το ΙΤΕ, ή άλλο Ίδρυμα καθορίζεται σύμφωνα με
τους όρους της εκάστοτε σύμβασης ή άλλου συμφωνητικού που έχει υπογραφεί ανάμεσα στον/στην φοιτητή/
φοιτήτρια, το Πανεπιστήμιο Κρήτης, το ΙΤΕ και τυχόν
άλλο Ίδρυμα.
Εάν δεν υπάρχει σχετική συμφωνία, τα πνευματικά
δικαιώματα περιέρχονται στην κυριότητα του Πανεπιστημίου Κρήτης. Τα συνεργαζόμενα Τμήματα/Σχολή του
Πανεπιστημίου Κρήτης καθώς και οι φοιτητές, οφείλουν
να λαμβάνουν υπόψη και να σέβονται αμοιβαία τα δικαιώματα και τις υποχρεώσεις τους που απορρέουν από τις
σχετικές συμβάσεις, όσον αφορά τους όρους διαχείρισης, χρήσης, πρόσβασης, δημοσιοποίησης, διάχυσης,
ιδιοκτησίας και αξιοποίησης δικαιωμάτων πνευματικής
ιδιοκτησίας τα οποία υφίστανται ή δημιουργούνται κατά
την διάρκεια των μεταπτυχιακών σπουδών.
Τα περιουσιακά δικαιώματα από δικαιώματα πνευματικής ιδιοκτησίας επί της μεταπτυχιακής εργασίας
μεταβιβάζονται στο Πανεπιστήμιο, σύμφωνα με τις διατάξεις των άρθρων 8 και 40 του ν. 2121/1993, και του
Κανονισμού Μεταπτυχιακών Σπουδών του Πανεπιστημίου Κρήτης, εκτός αν υπάρξει διαφορετική συμφωνία
μεταξύ του Πανεπιστημίου Κρήτης και των ερευνητών/
φοιτητών.
Στην περίπτωση επιστημονικών δημοσιεύσεων σε περιοδικά ή ανακοινώσεων σε συνέδρια που απορρέουν
από μεταπτυχιακή εργασία, οι καθηγητές και οι φοιτητές
που τις συνέταξαν δύνανται να εκχωρούν την εκμετάλλευση στον εκδοτικό οίκο ή τον οργανισμό που διοργα-
νώνει το συνέδριο, εφόσον τους ζητείται.
Σε περίπτωση που η μεταπτυχιακή εργασία μπορεί να
οδηγήσει σε χορήγηση διπλώματος ευρεσιτεχνίας, συμπληρωματική εφαρμογή βρίσκουν και οι διατάξεις περί
πανεπιστημιακών εφευρέσεων/διπλωμάτων ευρεσιτεχνίας/διαδικασίας συμμετοχής σε εταιρείες - τεχνοβλα-
στούς, σύμφωνα με τις οικείες νομοθετικές διατάξεις σε
συνδυασμό με τον Κανονισμό Αξιοποίησης Διανοητικής
Ιδιοκτησίας - Διαχείριση Διπλωμάτων Ευρεσιτεχνίας και
άλλων δικαιωμάτων διανοητικής ιδιοκτησίας του Πανεπιστημίου Κρήτης, όπως ισχύει.
Άρθρο 6
Όργανα του Προγράμματος
1. Επιτροπή Προγράμματος Σπουδών (Ε.Π.Σ.)
Η Επιτροπή Προγράμματος Σπουδών (Ε.Π.Σ.) αποτελείται από μέλη Δ.Ε.Π. των συνεργαζόμενων Τμημάτων/
Σχολής και συγκροτείται με απόφαση της Συγκλήτου του
Πανεπιστημίου Κρήτης, κατόπιν εισήγησης των Συνελεύσεων των συνεργαζόμενων Τμημάτων/Σχολής τα οποία
εκλέγονται από τις Συνελεύσεις των Τμημάτων/Σχολής.
Η θητεία της Ε.Π.Σ. είναι διετής.
Η Επιτροπή Προγράμματος Σπουδών συγκροτείται
από πέντε (5) μέλη:
- Τρία (3) μέλη ΔΕΠ από την Ιατρική Σχολή
- ένα (1) μέλος ΔΕΠ από το Τμήμα Βιολογίας
- ένα (1) μέλος ΔΕΠ από το Τμήμα Ψυχολογίας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
Κύρια αρμοδιότητα της Ε.Π.Σ. είναι η οργάνωση, διοίκηση και διαχείριση του Προγράμματος. Η Ε.Π.Σ. έχει
επίσης τις ακόλουθες αρμοδιότητες:
- Συγκροτεί Επιτροπές για την αξιολόγηση των αιτήσεων των υποψηφίων μεταπτυχιακών φοιτητών και εγκρί-
νει την εγγραφή αυτών στο Πρόγραμμα,
- αναθέτει το διδακτικό έργο στους διδάσκοντες του
Προγράμματος
- καθορίζει τον αριθμό των ECTS ανά εκπαιδευτική/
ερευνητική δραστηριότητα
- εισηγείται προς τη Σύγκλητο την τροποποίηση της
απόφασης ίδρυσης του Προγράμματος, καθώς και την
παράταση της διάρκειας αυτού,
- συγκροτεί εξεταστικές επιτροπές για την εξέταση των
μεταπτυχιακών εργασιών των μεταπτυχιακών φοιτητών
και ορίζει τον επιβλέποντα ανά εργασία,
- διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Προγράμματος,
- εγκρίνει τον απολογισμό του Προγράμματος, κατόπιν
εισήγησης της Συντονιστικής Επιτροπής (Σ.Ε.).
Ασκεί κάθε άλλη αρμοδιότητα που προβλέπεται από
τις διατάξεις του Κεφαλαίου Θ του ν. 4957/2022.
Στην Ε.Π.Σ. δύναται να συμμετέχουν Ομότιμοι Καθηγητές της Ιατρικής Σχολής ή των συνεργαζόμενων Τμημά-
των, εφόσον παρέχουν διδακτικό έργο στο Πρόγραμμα.
2. Συντονιστική Επιτροπή (Σ.Ε.)
Με απόφαση της Επιτροπής Προγράμματος Σπουδών
συγκροτείται Σ.Ε. με διετή θητεία, στην οποία μετέχουν
υποχρεωτικά ο Διευθυντής του Προγράμματος και τέσσερα (4) από τα μέλη της Επιτροπής Προγράμματος
Σπουδών.
Η Συντονιστική Επιτροπή συγκροτείται από πέντε (5)
μέλη:
- Τρία (3) μέλη ΔΕΠ από την Ιατρική Σχολή,
- ένα (1) μέλος ΔΕΠ από το Τμήμα Βιολογίας
- ένα (1) μέλος ΔΕΠ από το Τμήμα Ψυχολογίας
Η Σ.Ε. είναι αρμόδια για την παρακολούθηση και τον
συντονισμό της λειτουργίας του Προγράμματος και ιδίως:
α) Καταρτίζει τον αρχικό ετήσιο προϋπολογισμό του
Προγράμματος και τις τροποποιήσεις του, εφόσον το
Πρόγραμμα διαθέτει πόρους σύμφωνα με το άρθρο 84
του ν. 4957/2022 και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.) του Πανεπιστημίου Κρήτης,
β) καταρτίζει τον απολογισμό του Προγράμματος και
εισηγείται την έγκρισή του προς την Επιτροπή Προγράμματος Σπουδών,
γ) εγκρίνει τη διενέργεια δαπανών του Προγράμματος,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Προγράμματος και τον Κανονισμό μεταπτυχιακών
και διδακτορικών σπουδών,
ε) εισηγείται προς την Επιτροπή Προγράμματος Σπουδών την κατανομή του διδακτικού έργου, καθώς και την
ανάθεση διδακτικού έργου στις κατηγορίες διδασκόντων του άρθρου 83 του ν. 4957/2022,
στ) εισηγείται προς την Επιτροπή Προγράμματος
Σπουδών την πρόσκληση Επισκεπτών Καθηγητών για
την κάλυψη διδακτικών αναγκών του Προγράμματος,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς την Επι-
τροπή Προγράμματος Σπουδών,
η) εισηγείται προς την Επιτροπή Προγράμματος Σπουδών την ανακατανομή των μαθημάτων μεταξύ των ακα-
δημαϊκών εξαμήνων, καθώς και θέματα που σχετίζονται
με την ποιοτική αναβάθμιση του προγράμματος σπουδών.
Στη Σ.Ε. δύναται να συμμετέχουν Ομότιμοι Καθηγητές
της Ιατρικής Σχολής ή των συνεργαζόμενων Τμημάτων,
εφόσον παρέχουν διδακτικό έργο στο Πρόγραμμα.
3. Ο Διευθυντής του Προγράμματος
Ορίζεται από την Επιτροπή Προγράμματος Σπουδών
ένα (1) μέλος της ως Διευθυντής του Προγράμματος.
Ο Διευθυντής του Προγράμματος έχει τις ακόλουθες
αρμοδιότητες:
α) Προεδρεύει της Σ.Ε., καθώς και της Ε.Π.Σ., συντάσσει
την ημερήσια διάταξη και συγκαλεί τις συνεδριάσεις τους,
β) εισηγείται προς τη Σ.Ε. και τα λοιπά όργανα του Προγράμματος και του Α.Ε.Ι. θέματα σχετικά με την αποτε-
λεσματική λειτουργία του Προγράμματος,
γ) ορίζεται ως Επιστημονικά Υπεύθυνος του έργου προγράμματος έναντι του ΕΛΚΕ σύμφωνα με το άρ-
θρο 234 του ν. 4957/2022 και ασκεί τις αντίστοιχες αρμοδιότητες,
δ) παρακολουθεί την υλοποίηση των αποφάσεων
των οργάνων του Προγράμματος και του Εσωτερικού
Κανονισμού Μεταπτυχιακών Σπουδών, καθώς και την
παρακολούθηση εκτέλεσης του προϋπολογισμού του
Προγράμματος,
ε) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Προγράμματος.
Ο Διευθυντής του Προγράμματος, καθώς και τα μέλη
της Σ.Ε. και της Επιτροπής Προγράμματος Σπουδών δεν
δικαιούνται αμοιβής ή οιασδήποτε αποζημίωσης για την
εκτέλεση των αρμοδιοτήτων που τους ανατίθενται και
σχετίζεται με την εκτέλεση των καθηκόντων τους.
Με απόφαση της Ε.Π.Σ. ορίζεται ως Επιστημονικά
Υπεύθυνος ο Διευθυντής του Προγράμματος καθώς και
ένας αναπληρωτής Υπεύθυνος από τα μέλη ΔΕΠ που
συμμετέχουν στο Πρόγραμμα.
Σε περίπτωση παραίτησης ή απώλειας για οποιοδήποτε λόγο του Διευθυντή του Προγράμματος, χρέη
Δ/ντή αναλαμβάνει το αρχαιότερο μέλος ΔΕΠ κατά
προτεραιότητα της βαθμίδας του Καθηγητή, του Αναπληρωτή, και εφόσον δεν υπάρχει, του μόνιμου Επί-
κουρου. Η αρχαιότητα καθορίζεται σύμφωνα με το
ΦΕΚ διορισμού στην αντίστοιχη βαθμίδα. Ο ασκών
χρέη Δ/ντή έχει τις αρμοδιότητες του Δ/ντή έως τον
ορισμό τακτικού και ο οποίος πραγματοποιείται εντός
τριών μηνών από την παραίτηση ή την απώλεια. Σε
περίπτωση που έχει οριστεί αναπληρωτής Επιστημονικά Υπεύθυνος, τότε αναλαμβάνει χρέη Δ/ντή έως τον
ορισμό τακτικού Δ/ντή.
Άρθρο 7
Διάρκεια ισχύος του Ειδικού Πρωτοκόλλου
Συνεργασίας
Το παρόν Ειδικό Πρωτόκολλο Συνεργασίας παραμένει σε
ισχύ καθ’ όλη τη διάρκεια λειτουργίας του Προγράμματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
Τροποποίηση του Ειδικού Πρωτοκόλλου Συνεργασίας είναι δυνατή μετά από πρόταση του συμμετέχοντος
Τμήματος/Σχολής προς την Ε.Π.Σ. η οποία προτείνει στις
Συνελεύσεις των Τμημάτων/Σχολής την αποδοχή ή μη
οποιασδήποτε τροποποίησης. Για να εγκριθεί οποιαδήποτε τροποποίηση απαιτείται η σύμφωνη γνώμη όλων
των Τμημάτων/Σχολής που συμμετέχουν στο Πρόγραμμα, όπως αυτή εκφράζεται μέσω των αποφάσεων των
αντίστοιχων Συνελεύσεων. Η τελική έγκριση οποιασδήποτε τροποποίησης του Ειδικού Πρωτόκολλου Συνερ-
γασίας ανήκει στις αρμοδιότητες της Συγκλήτου Ειδικής
Σύνθεσης του Πανεπιστημίου Κρήτης.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 6 Μαρτίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1939/28.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201939.pdf | Tokens: 64436]